CELEX: 32021R2088
Language: et
Date: 2021-07-07 00:00:00
Title: Komisjoni delegeeritud määrus (EL) 2021/2088, 7. juuli 2021, millega muudetakse Euroopa Parlamendi ja nõukogu määruse (EL) 2019/1009 II, III ja IV lisa, et lisada nendesse pürolüüsi ja gaasistamise käigus tekkivad materjalid ELi väetisetoodete koostisainete kategooriana (EMPs kohaldatav tekst)

30.11.2021   
               
               
                  ET
               
               
                  Euroopa Liidu Teataja
               
               
                  L 427/140
               
            
         KOMISJONI DELEGEERITUD MÄÄRUS (EL) 2021/2088,
         7. juuli 2021,
         millega muudetakse Euroopa Parlamendi ja nõukogu määruse (EL) 2019/1009 II, III ja IV lisa, et lisada nendesse pürolüüsi ja gaasistamise käigus tekkivad materjalid ELi väetisetoodete koostisainete kategooriana
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 5. juuni 2019. aasta määrust (EL) 2019/1009, millega kehtestatakse ELi väetisetoodete turul kättesaadavaks tegemise nõuded ning muudetakse määrusi (EÜ) nr 1069/2009 ja (EÜ) nr 1107/2009 ning tunnistatakse kehtetuks määrus (EÜ) nr 2003/2003, (1) eriti selle artikli 42 lõiget 1,
         ning arvestades järgmist:
         
                     (1)
                  
                  
                     Määruses (EL) 2019/1009 on sätestatud ELi väetisetoodete turul kättesaadavaks tegemise nõuded. ELi väetisetooted sisaldavad ühe või mitme kõnealuse määruse II lisas loetletud kategooria koostisaineid.
                  
               
                     (2)
                  
                  
                     Vastavalt määruse (EL) 2019/1009 artikli 42 lõikele 2 koostoimes kõnealuse määruse artikli 42 lõike 1 esimese lõigu punktiga b, peab komisjon hindama biosütt põhjendamatu viivituseta pärast 15. juulit 2019 ja lisama selle kõnealuse määruse II lisasse, kui hindamise käigus jõutakse järeldusele, et kõnealust materjali sisaldavad ELi väetisetooted ei kujuta endast ohtu inim-, looma- või taimetervisele, ohutusele või keskkonnale ning et need tagavad agronoomilise tõhususe.
                  
               
                     (3)
                  
                  
                     Biosüsi võib kuuluda jäätmete hulka ja võib vastavalt määruse (EL) 2019/1009 artiklile 19 lakata olemast jääde, kui see sisaldub nõuetele vastavas ELi väetisetootes. Vastavalt määruse (EL) 2019/1009 artikli 42 lõikele 3 koostoimes Euroopa Parlamendi ja nõukogu direktiivi 2008/98/EÜ (2) artikliga 6, võib komisjon seetõttu kanda biosöe määruse (EL) 2019/1009 II lisasse üksnes juhul, kui kõnealuse lisa taaskasutamiseeskirjadega on tagatud, et materjali kasutatakse konkreetsel otstarbel, et selle jaoks on olemas turg või nõudlus ning et selle kasutamine ei avalda üldist kahjulikku mõju keskkonnale ega inimeste tervisele.
                  
               
                     (4)
                  
                  
                     Komisjoni Teadusuuringute Ühiskeskus alustas biosöe hindamist enne määruse (EL) 2019/1009 vastuvõtmist ja lõpetas selle 2019. aastal. Hindamise käigus laiendati kohaldamisala nii, et see hõlmaks pürolüüsi ja gaasistamise käigus tekkivate materjalide laia spektrit.
                  
               
                     (5)
                  
                  
                     Teadusuuringute Ühiskeskuse hindamisaruandes (3) järeldatakse, et pürolüüsi ja gaasistamise käigus tekkivad materjalid varustavad taimi toitainetega või parandavad nende toitainete omastamise tõhusust ning tagavad seega agronoomilise tõhususe, kui neid toodetakse vastavalt aruandes soovitatud taaskasutamiseeskirjadele.
                  
               
                     (6)
                  
                  
                     Teadusuuringute Ühiskeskuse hindamisaruandes järeldatakse veel, et turul on nõudlus pürolüüsi ja gaasistamise käigus tekkivate materjalide järele ja see suureneb ning et neid materjale kasutatakse tõenäoliselt Euroopa põllumajanduses toitainete lisamiseks. Lisaks jõutakse selles järeldusele, et hindamisaruandes soovitatud taaskasutamiseeskirjade kohaselt toodetud pürolüüsi ja gaasistamise käigus tekkivate materjalide kasutamine ei avalda üldist kahjulikku mõju keskkonnale ega inimeste tervisele.
                  
               
                     (7)
                  
                  
                     Teadusuuringute Ühiskeskuse hindamisaruandes soovitatud taaskasutamiseeskirjad hõlmavad saasteainete ringlussevõtu või tekitamisega seotud riskide piiramise meetmeid, näiteks lubatud sisendmaterjalide täieliku loetelu koostamine, segaolmejäätmete väljajätmine ning konkreetsete töötlemistingimuste ja tootekvaliteedi nõuete kehtestamine. Hindamisaruandes jõutakse ka järeldusele, et on oluline tagada, et kui väetisetooted sisaldavad pürolüüsi ja gaasistamise käigus tekkivaid materjale, tuleb nende suhtes kohaldada spetsiifilisi märgistamisnõudeid ning nende suhtes kohaldatav vastavushindamismenetlus peaks sisaldama teavitatud asutuse poolt hinnatud ja heaks kiidetud kvaliteedisüsteemi.
                  
               
                     (8)
                  
                  
                     Eespool esitatu põhjal järeldab komisjon, et pürolüüsi ja gaasistamise käigus tekkivad materjalid tagavad agronoomilise tõhususe määruse (EL) 2019/1009 artikli 42 lõike 1 esimese lõigu punkti b alapunkti ii tähenduses, kui need on toodetud vastavalt Teadusuuringute Ühiskeskuse aruandes soovitatud taaskasutamiseeskirjadele. Samuti vastavad need direktiivi 2008/98/EÜ artiklis 6 sätestatud kriteeriumidele. Kui need vastavad muudele määruse (EL) 2019/1009 üldistele nõuetele ja eelkõige selle I lisas sätestatud nõuetele, ei kujuta need endast määruse (EL) 2019/1009 artikli 42 lõike 1 esimese lõigu punkti b alapunkti i tähenduses ohtu inim-, looma- või taimetervisele, ohutusele ega keskkonnale. Seepärast tuleks pürolüüsi ja gaasistamise käigus tekkivad materjalid kanda määruse (EL) 2019/1009 II lisasse tingimusel, et kohaldatakse kõnealuseid taaskasutamiseeskirju.
                  
               
                     (9)
                  
                  
                     Eelkõige tuleks Euroopa Parlamendi ja nõukogu määruse (EÜ) nr 1069/2009 (4) tähenduses loomseid kõrvalsaadusi või nendest saadud tooteid lubada kasutada määrusega (EL) 2019/1009 reguleeritavate pürolüüsi ja gaasistamise käigus tekkivate materjalide sisendmaterjalina juhul, kui nende tootmisahela lõpp-punktid on kindlaks määratud kooskõlas määruse (EÜ) nr 1069/2009 artikli 5 lõike 2 kolmanda lõiguga ja kõnealustesse lõpp-punktidesse jõutakse hiljemalt kõnealuseid pürolüüsi ja gaasistamise käigus tekkivaid materjale sisaldava ELi väetisetoote tootmisprotsessi lõpuks.
                  
               
                     (10)
                  
                  
                     Võttes lisaks arvesse asjaolu, et pürolüüsi ja gaasistamise käigus tekkivaid materjale võib pidada taaskasutusse võetud jäätmeteks või kõrvalsaadusteks direktiivi 2008/98/EÜ tähenduses, tuleks sellised materjalid määruse (EL) 2019/1009 II lisa koostisainete kategooriatest 1 ja 11 vastavalt kõnealuse määruse artikli 42 lõike 1 kolmandale lõigule välja jätta.
                  
               
                     (11)
                  
                  
                     Oluline on tagada, et kui väetisetooted sisaldavad pürolüüsi ja gaasistamise käigus tekkivaid materjale, tuleb nende suhtes kohaldada asjakohast vastavushindamismenetlust, mis sisaldab teavitatud asutuse poolt hinnatud ja heaks kiidetud kvaliteedisüsteemi. Seepärast on vaja muuta määruse (EL) 2019/1009 III ja IV lisa, et näha ette kõnealustele väetisetoodetele sobivad märgistamisnõuded ja vastavushindamine.
                  
               
                     (12)
                  
                  
                     Võttes arvesse, et määruse (EL) 2019/1009 II ja III lisas sätestatud nõudeid ja kõnealuse määruse IV lisas sätestatud vastavushindamismenetlusi tuleb kohaldada alates 16. juulist 2022, on vaja käesoleva määruse kohaldamine edasi lükata samale kuupäevale,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) 2019/1009 muudetakse järgmiselt.
            
                        1)
                     
                     
                        II lisa muudetakse vastavalt käesoleva määruse I lisale;
                     
                  
                        2)
                     
                     
                        III lisa muudetakse vastavalt käesoleva määruse II lisale;
                     
                  
                        3)
                     
                     
                        IV lisa muudetakse vastavalt käesoleva määruse III lisale.
                     
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 16. juulist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. juuli 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 170, 25.6.2019, lk 1.
         
            (2)  Euroopa Parlamendi ja nõukogu 19. novembri 2008. aasta direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid (ELT L 312, 22.11.2008, lk 3).
         
            (3)  Huygens D, Saveyn HGM, Tonini D, Eder P, Delgado Sancho L, „Technical proposals for selected new fertilising materials under the Fertilising Products Regulation (Regulation (EU) 2019/1009) – Process and quality criteria, and assessment of environmental and market impacts for precipitated phosphate salts & derivates, thermal oxidation materials & derivates and pyrolysis & gasification materials“, EUR 29841 EN, Euroopa Liidu Väljaannete Talitus, Luxembourg, 2019. ISBN 978–92-76-09888-1, doi:10.2760/186684, JRC117856.
         
            (4)  Euroopa Parlamendi ja nõukogu 21. oktoobri 2009. aasta määrus (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (ELT L 300, 14.11.2009, lk 1).
      
      
         
            I LISA
            Määruse (EL) 2019/1009 II lisa muudetakse järgmiselt.
            
                        1)
                     
                     
                        I osasse lisatakse järgmine punkt:
                        „CMC 14: pürolüüsi ja gaasistamise käigus tekkivad materjalid“;
                     
                  
                        2)
                     
                     
                        II osa muudetakse järgmiselt:
                        
                                    a)
                                 
                                 
                                    CMC 1 punkti 1 lisatakse järgmine alapunkt k:
                                    
                                                „k)
                                             
                                             
                                                pürolüüsi ja gaasistamise käigus tekkivad materjalid, mis on jäätmetest taaskasutusse võetud või mis on kõrvalsaadused direktiivi 2008/98/EÜ tähenduses.“;
                                             
                                          
                              
                                    b)
                                 
                                 
                                    CMC 11 punkti 1 lisatakse järgmine alapunkt g:
                                    
                                                „g)
                                             
                                             
                                                pürolüüsi ja gaasistamise käigus tekkivad materjalid, mis on jäätmetest taaskasutusse võetud või mis on kõrvalsaadused direktiivi 2008/98/EÜ tähenduses.“;
                                             
                                          
                              
                                    c)
                                 
                                 
                                    lisatakse järgmine CMC 14:
                                    „CMC 14: PÜROLÜÜSI JA GAASISTAMISE KÄIGUS TEKKIVAD MATERJALID
                                    
                                             
                                                1.
                                             
                                             
                                                ELi väetisetoode võib sisaldada pürolüüsi või gaasistamise käigus tekkivaid materjale, mis on saadud üksnes ühe või enama järgmise sisendmaterjali termokeemilisel muundamisel hapnikuvaestes tingimustes:
                                                
                                                            a)
                                                         
                                                         
                                                            elus- või surnud organismid või nende osad, mis on töötlemata kujul või mida on töödeldud käsitsi, mehaaniliselt või gravitatsiooniliste meetoditega, vees lahustamise, flotatsiooni, veega ekstraheerimise, aurdestillatsiooni teel või kuumutamisega ainult vee eemaldamiseks, või mida saadakse õhust eraldamise teel mis tahes vahenditega, välja arvatud järgmised materjalid (*1):
                                                            
                                                                        —
                                                                     
                                                                     
                                                                        segaolmejäätmetest pärit materjalid,
                                                                     
                                                                  
                                                                        —
                                                                     
                                                                     
                                                                        reoveesete, tööstussete või süvendustööde muda ning
                                                                     
                                                                  
                                                                        —
                                                                     
                                                                     
                                                                        määruse (EÜ) nr 1069/2009 kohaldamisalasse jäävad loomsed kõrvalsaadused või nendest saadud tooted;
                                                                     
                                                                  
                                                      
                                                            b)
                                                         
                                                         
                                                            toiduainetööstuse taimsed jäägid ja värske paberimassi tootmise ja pabermassist paberi tootmise kiulised taimsed jäägid, kui neid ei ole keemiliselt modifitseeritud;
                                                         
                                                      
                                                            c)
                                                         
                                                         
                                                            direktiivi 2009/28/EÜ artikli 2 punkti t tähenduses töötlemisjäägid, mis on pärit sellise bioetanooli ja biodiisli tootmisprotsessist, mis on saadud alapunktides a, b ja d osutatud materjalidest;
                                                         
                                                      
                                                            d)
                                                         
                                                         
                                                            direktiivi 2008/98/EÜ artikli 3 punkti 4 tähenduses biojäätmed, mis on saadud biojäätmete liigiti kogumisest nende tekkekohas, välja arvatud loomsed kõrvalsaadused või nendest saadud tooted, mis kuuluvad määruse (EÜ) nr 1069/2009 kohaldamisalasse, või;
                                                         
                                                      
                                                            e)
                                                         
                                                         
                                                            pürolüüsi või gaasistamise lisaained, mis on vajalikud pürolüüsi- või gaasistamisprotsessi tulemuslikkuse või keskkonnatoime parandamiseks, tingimusel et neid lisaaineid tarbitakse või kasutatakse keemilisel töötlemisel ning et kõigi lisaainete kogusisaldus ei ületa 25 % kogu sisendmaterjali toormassist, välja arvatud (*1):
                                                            
                                                                        —
                                                                     
                                                                     
                                                                        alapunktides a–d osutatud sisendmaterjalid;
                                                                     
                                                                  
                                                                        —
                                                                     
                                                                     
                                                                        jäätmed direktiivi 2008/98/EÜ artikli 3 punkti 1 tähenduses;
                                                                     
                                                                  
                                                                        —
                                                                     
                                                                     
                                                                        ained või segud, mida direktiivi 2008/98/EÜ artiklit 6 ülevõtvate siseriiklike meetmete alusel ühes või enamas liikmesriigis enam jäätmetena ei käsitata;
                                                                     
                                                                  
                                                                        —
                                                                     
                                                                     
                                                                        ained, mis on saadud lähteainetest, mida direktiivi 2008/98/EÜ artiklit 6 ülevõtvate riigisiseste meetmete alusel ühes või enamas liikmesriigis enam jäätmetena ei käsitata, või neid aineid sisaldavad segud;
                                                                     
                                                                  
                                                                        —
                                                                     
                                                                     
                                                                        mittebiolagunevad polümeerid ja
                                                                     
                                                                  
                                                                        —
                                                                     
                                                                     
                                                                        määruse (EÜ) nr 1069/2009 kohaldamisalasse jäävad loomsed kõrvalsaadused või nendest saadud tooted.
                                                                     
                                                                  
                                                      ELi väetisetoode võib sisaldada pürolüüsi või gaasistamise käigus tekkivaid materjale, mis on saadud mis tahes alapunktides a–e osutatud sisendmaterjali (või nende kombinatsiooni) termokeemilisel muundamisel hapnikuvaestes tingimustes ning mida on töödeldud käsitsi, mehaaniliselt või gravitatsiooniliste meetoditega, biolagunevate polümeeride abil tahke ja vedela fraktsiooni eraldamise teel, vees lahustamise, flotatsiooni, veega ekstraheerimise või aurdestillatsiooni teel või kuumutamisega ainult vee eemaldamiseks, või kompostimise või anaeroobse kääritamise teel.
                                             
                                          
                                             
                                                2.
                                             
                                             
                                                Termokeemiline muundamine toimub hapnikuvaestes tingimustes nii, et reaktoris saavutatakse vähemalt 180 °C temperatuur vähemalt kaheks sekundiks.
                                                Pürolüüsi- või gaasistamisreaktor võib töödelda ainult muude materjalivoogudega saastumata sisendmaterjale või muid sisendmaterjale kui määruse (EÜ) nr 1069/2009 kohaldamisalasse kuuluvad loomsed kõrvalsaadused või nendest saadud tooted, mis on tahtmatult saastunud muude materjalivoogudega ainukordse vahejuhtumi käigus, mille tõttu see sisaldab eksogeenseid ühendeid ainult mikrokogustes.
                                                Käitises, kus toimub pürolüüs või gaasistamine, tuleb vältida sisend- ja väljundmaterjalide füüsilist kokkupuutumist pärast termokeemilist protsessi, sealhulgas ladustamise ajal.
                                             
                                          
                                             
                                                3.
                                             
                                             
                                                Pürolüüsi ja gaasistamise käigus tekkivate materjalide vesiniku (H) molaarsuhe orgaanilise süsiniku kohta (H/Corg) peab olema väiksem kui 0,7 ning katsed tuleb teha selliste materjalide kuiva ja tuhavaba fraktsiooniga, mille orgaanilise süsiniku (Corg) sisaldus on väiksem kui 50 %. Nende:
                                                
                                                            a)
                                                         
                                                         
                                                            PAH16
                                                                (*2) sisaldus ei ületa 6 mg/kuivaine kg,
                                                         
                                                      
                                                            b)
                                                         
                                                         
                                                            PCDD/F (*3) sisaldus ei ületa 20 ng WHO toksilisusekvivalenti (*4)/kuivaine kg,
                                                         
                                                      
                                                            c)
                                                         
                                                         
                                                            mittedioksiinitaoliste PCBde (*5) sisaldus ei ületa 0,8 mg/kuivaine kg.
                                                         
                                                      
                                          
                                             
                                                4.
                                             
                                             
                                                Olenemata punktist 1 võib ELi väetisetoode sisaldada pürolüüsi või gaasistamise käigus tekkivaid materjale, mis on saadud 2. või 3. kategooria materjali või sellest saadud toodete termokeemilisel muundamisel hapnikuvaestes tingimustes kooskõlas määruse (EÜ) nr 1069/2009 artikli 32 lõigetes 1 ja 2 ning kõnealuse määruse artikli 32 lõikes 3 osutatud meetmetes sätestatud tingimustega, eraldi või segatuna punktis 1 osutatud sisendmaterjalidega, kui on täidetud mõlemad järgmised tingimused:
                                                
                                                            a)
                                                         
                                                         
                                                            tootmisahela lõpp-punkt on kindlaks määratud vastavalt määruse (EÜ) nr 1069/2009 artikli 5 lõike 2 kolmandale lõigule;
                                                         
                                                      
                                                            b)
                                                         
                                                         
                                                            punktides 2 ja 3 sätestatud tingimused on täidetud.
                                                         
                                                      
                                          
                                             
                                                5.
                                             
                                             
                                                Käitises, kus toimub pürolüüs või gaasistamine, peavad punktides 1 ja 4 osutatud sisendmaterjalide töötlemisliinid olema selgelt eraldatud tootmisliinidest, kus töödeldakse muid sisendmaterjale.
                                             
                                          
                                             
                                                6.
                                             
                                             
                                                Pürolüüsi ja gaasistamise käigus tekkivaid materjale sisaldava või nendest koosneva ELi väetisetoote:
                                                
                                                            a)
                                                         
                                                         
                                                            kloori (Cl-) sisaldus ei tohi olla suurem kui 30 g/kuivaine kg ning
                                                         
                                                      
                                                            b)
                                                         
                                                         
                                                            talliumi (Tl) sisaldus ei tohi olla suurem kui 2 mg/kuivaine kg, kui pürolüüsi või gaasistamise lisaaineid on kasutatud rohkem kui 5 % kogu sisendmaterjali toorkaalu kohta.
                                                         
                                                      
                                          
                                             
                                                7.
                                             
                                             
                                                Pürolüüsi ja gaasistamise käigus tekkivad materjalid peavad olema määruse (EÜ) nr 1907/2006 kohaselt registreeritud toimikus, mis sisaldab:
                                                
                                                            a)
                                                         
                                                         
                                                            määruse (EÜ) nr 1907/2006 VI, VII ja VIII lisaga ettenähtud teavet ning
                                                         
                                                      
                                                            b)
                                                         
                                                         
                                                            määruse (EÜ) nr 1907/2006 artikli 14 kohast kemikaaliohutuse aruannet, mis hõlmab kasutamist väetisetootena,
                                                         
                                                      välja arvatud juhul, kui aine on sõnaselgelt hõlmatud ühe määruse (EÜ) nr 1907/2006 IV lisas või kõnealuse määruse V lisa punktis 6, 7, 8 või 9 ette nähtud vabastusega registreerimiskohustusest.
                                             
                                          
                                       (*1)  Sisendmaterjali väljajätmine alapunktist ei välista selle käsitamist lubatud sisendmaterjalina mõne teise alapunkti alusel."
                        
                                    
                                       (*1)  Sisendmaterjali väljajätmine alapunktist ei välista selle käsitamist lubatud sisendmaterjalina mõne teise alapunkti alusel."
                        
                                    
                                       (*2)  Naftaleeni, atsenaftüleeni, atsenafteeni, fluoreeni, fenantreeni, antratseeni, fluoranteeni, püreeni, benso[a]antratseeni, krüseeni, benso[b]fluoranteeni, benso[k]fluoranteeni, benso[a]püreeni, indeno[1,2,3-cd]püreeni, dibenso[a,h]antratseeni ja benso[ghi]perüleeni summaarne sisaldus."
                        
                                    
                                       (*3)  van den Berg, M., Birnbaum, L.S., Denison, M., De Vito, M., Farland, W. et al., „The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds“, Toksikoloogiaühingu ametlik ajakiri Toxicological Sciences, nr 93, 2006, lk 223–241. doi:10.1093/toxsci/kfl055."
                        
                                    
                                       (*4)  Polüklorodibenso-p-dioksiinid ja polüklorodibensofuraanid."
                        
                                    
                                       (*5)  Analoogide PCB 28, 52, 101, 138, 153 ja 180 summa.“"
                        
                                 
                              
                  
               (*1)  Sisendmaterjali väljajätmine alapunktist ei välista selle käsitamist lubatud sisendmaterjalina mõne teise alapunkti alusel.
            
               (*2)  Naftaleeni, atsenaftüleeni, atsenafteeni, fluoreeni, fenantreeni, antratseeni, fluoranteeni, püreeni, benso[a]antratseeni, krüseeni, benso[b]fluoranteeni, benso[k]fluoranteeni, benso[a]püreeni, indeno[1,2,3-cd]püreeni, dibenso[a,h]antratseeni ja benso[ghi]perüleeni summaarne sisaldus.
            
               (*3)  van den Berg, M., Birnbaum, L.S., Denison, M., De Vito, M., Farland, W. et al., „The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds“, Toksikoloogiaühingu ametlik ajakiri Toxicological Sciences, nr 93, 2006, lk 223–241. doi:10.1093/toxsci/kfl055.
            
               (*4)  Polüklorodibenso-p-dioksiinid ja polüklorodibensofuraanid.
            
               (*5)  Analoogide PCB 28, 52, 101, 138, 153 ja 180 summa.““
         
      
      
         
            II LISA
            Määruse (EL) 2019/1009 III lisa 1. osasse lisatakse järgmine punkt:
            
                        „7a.
                     
                     
                        Kui ELi väetisetoode sisaldab II lisa II osa CMCs 13 osutatud termilise oksüdatsiooni käigus tekkivaid materjale ja nende derivaate või koosneb neist või kõnealuse lisa II osa CMCs 14 osutatud pürolüüsi või gaasistamise käigus tekkivaid materjale või koosneb neist ning selle mangaani (Mn) sisaldus on suurem kui 3,5 massiprotsenti, deklareeritakse mangaanisisaldus.“
                     
                  
      
      
         
            III LISA
            Määruse (EL) 2019/1009 IV lisa II osas muudetakse moodulit D1 (tootmisprotsessi kvaliteedi tagamine) järgmiselt.
            
                        1)
                     
                     
                        Punkti 2.2 alapunkt d asendatakse järgmisega:
                        
                                    „d)
                                 
                                 
                                    joonised, skeemid, kirjeldused ja selgitused, mis on vajalikud ELi väetisetoote tootmisprotsessi mõistmiseks, ning II lisas kindlaks määratud CMCdesse 3, 5, 12, 13 või 14 kuuluvate materjalide puhul tootmisprotsessi kirjalik kirjeldus ja diagramm, kus on selgelt määratud iga töötlus, hoiuanum ja -ala;“;
                                 
                              
                  
                        2)
                     
                     
                        punkti 5.1.1.1 sissejuhatav osa asendatakse järgmisega:
                        
                                    „5.1.1.1.
                                 
                                 
                                    II lisas kindlaks määratud CMCdesse 3, 5, 12, 13 ja 14 kuuluvate materjalide puhul teeb tootja organisatsiooni kõrgem juhtkond järgmist:“;
                                 
                              
                  
                        3)
                     
                     
                        punkt 5.1.2.1 asendatakse järgmisega:
                        
                                    „5.1.2.1.
                                 
                                 
                                    II lisas kindlaks määratud CMCdesse 3, 5, 12, 13 ja 14 kuuluvate materjalide puhul tagatakse kvaliteedisüsteemiga vastavus kõnealuses lisas sätestatud kriteeriumidele.“;
                                 
                              
                  
                        4)
                     
                     
                        punkti 5.1.3.1 muudetakse järgmiselt:
                        
                                    a)
                                 
                                 
                                    sissejuhatav osa asendatakse järgmisega:
                                    
                                                „5.1.3.1.
                                             
                                             
                                                II lisas kindlaks määratud CMCdesse 3, 5, 12, 13 ja 14 kuuluvate materjalide puhul hõlmavad uuringud ja katsed järgmist:“;
                                             
                                          
                              
                                    b)
                                 
                                 
                                    alapunktid b ja c asendatakse järgmisega:
                                    
                                                „b)
                                             
                                             
                                                kvalifitseeritud töötajad kontrollivad iga sisendmaterjalide saadetist visuaalselt ning kontrollivad vastavust II lisa CMCdes 3, 5, 12, 13 ja 14 sätestatud sisendmaterjalide spetsifikatsioonidele;
                                             
                                          
                                                c)
                                             
                                             
                                                tootja lükkab tagasi iga sisendmaterjali saadetise, kui visuaalse kontrolli tulemusel kahtlustatakse mõnda järgmistest:
                                                
                                                            —
                                                         
                                                         
                                                            protsessi või lõpliku ELi väetisetoote kvaliteedi jaoks ohtlike või kahjulike ainete olemasolu,
                                                         
                                                      
                                                            —
                                                         
                                                         
                                                            mittevastavus II lisa CMCde 3, 5, 12, 13 ja 14 spetsifikatsioonidele, eelkõige plastide esinemise tõttu, mis toob kaasa makroskoopiliste lisandite piirnormi ületamise;“;
                                                         
                                                      
                                          
                              
                                    c)
                                 
                                 
                                    alapunkt e asendatakse järgmisega:
                                    
                                                „e)
                                             
                                             
                                                väljundmaterjalidest võetakse proove, et kontrollida nende vastavust II lisas kindlaks määratud CMCdes 3, 5, 12, 13 ja 14 sätestatud spetsifikatsioonidele ning tagada, et väljundmaterjali omadused ei ohustaks ELi väetisetoote vastavust I lisas sätestatud asjakohastele nõuetele;“;
                                             
                                          
                              
                                    d)
                                 
                                 
                                    alapunkti fa sissejuhatav osa asendatakse järgmisega:
                                    
                                                „fa)
                                             
                                             
                                                CMCdesse 12, 13 ja 14 kuuluvate materjalide puhul võetakse väljundmaterjali proovid vähemalt järgmise tavasagedusega või kavandatust varem, kui esineb olulisi muutusi, mis võivad mõjutada ELi väetisetoote kvaliteeti:“;
                                             
                                          
                              
                                    e)
                                 
                                 
                                    alapunkt fb asendatakse järgmisega:
                                    
                                                „fb)
                                             
                                             
                                                CMCdesse 12, 13 ja 14 kuuluvate materjalide puhul antakse igale partiile või toodangu osale kvaliteedijuhtimiseks kordumatu kood. Kõnealustest materjalidest võetud vähemalt ühte proovi 3 000 tonni kohta või ühte proovi kahe kuu kohta, olenevalt sellest, kumb tingimus täitub varem, säilitatakse heas seisundis vähemalt kaks aastat;“;
                                             
                                          
                              
                                    f)
                                 
                                 
                                    alapunkti g alapunkt iv asendatakse järgmisega:
                                    
                                                „iv)
                                             
                                             
                                                mõõdab CMCdesse 12, 13 ja 14 kuuluvate materjalide puhul alapunktis fb osutatud säilitatavaid proove ja võtab vajalikud parandusmeetmed, et vältida kõnealuse materjali võimalikku edasist transportimist ja kasutamist.“;
                                             
                                          
                              
                  
                        5)
                     
                     
                        punkti 5.1.4.1 sissejuhatav osa asendatakse järgmisega:
                        
                                    „5.1.4.1.
                                 
                                 
                                    II lisas kindlaks määratud CMCdesse 3, 5, 12, 13 ja 14 kuuluvate materjalide puhul peavad kvaliteeti tõendavad dokumendid näitama sisendmaterjalide, tootmise ja ladustamise tõhusat kontrolli ning sisend- ja väljundmaterjalide vastavust käesoleva määruse asjaomastele nõuetele. Kõik dokumendid peavad olema loetavad ning oma vastavas kasutamiskohas (vastavates kasutamiskohtades) kättesaadavad ning kõik aegunud versioonid eemaldatakse koheselt kõigist kasutamiskohtadest või vähemalt tunnistatakse need aegunuks. Kvaliteedijuhtimise dokumendid peavad sisaldama vähemalt järgmist teavet:“;
                                 
                              
                  
                        6)
                     
                     
                        punkti 5.1.5.1 sissejuhatav osa asendatakse järgmisega:
                        
                                    „5.1.5.1.
                                 
                                 
                                    II lisas kindlaks määratud CMCdesse 3, 5, 12, 13 ja 14 kuuluvate materjalide puhul kehtestab tootja kvaliteedisüsteemile vastavuse kontrollimiseks iga-aastase siseauditiprogrammi, millel on järgmised osad:“;
                                 
                              
                  
                        7)
                     
                     
                        punkti 6.3.2 sissejuhatav osa asendatakse järgmisega:
                        
                                    „6.3.2.
                                 
                                 
                                    II lisas kindlaks määratud CMCdesse 3, 5, 12, 13 ja 14 kuuluvate materjalide puhul võtab teavitatud asutus iga auditi vältel väljundmaterjali proove ja analüüsib neid ning need auditid viiakse läbi järgmise sagedusega:“.